שובלית נאה

שובלית נאה (שם מדעי: Nemoptera aegyptiaca) היא מין של חרק ממשפחת הכנפחוטיים שבסדרת הארינמלאים.

 טקסונומיה 
המין תואר על ידי האנטומולוג הצרפתי פייר רמבו בספרו "היסטוריית הטבע של החרקים: ארינמלאים" (Histoire naturelle des insectes: Névroptères), מבלי שראה את המין בטבע.

 תיאור 
השובלית הנאה היא חרק עדין עם מראה בולט. היא בעלת גוף קטן וצר, כנפיים קדמיות רחבות עם דוגמה מפוספסת ומנוקדת בולטת, וכנפיים אחוריות פמוארכות ודמויות סרט, המסתיימות בקצוות מורחבים מעט. על הראש מחושים בולטים ודקיקים ועיניים מורכבות קטנות. הרגליים בהירות, ארוכות ודקות. הכנפיים בדרך כלל פרושות במנוחה, כשהכנפיים האחוריות משתרכות מאחור הרבה מעבר לבטן ומעניקות לשובלית את שמה העברי. המעוף שלהן איטי ומרפרף.

בישראל ניתן לטעותה בקרובתה הנדירה שובלית פלמוני, אך לזו יש כנפיים קדמיות שקופות פשוטות ללא דוגמה, וההתרחבות בקצות הכנפיים האחוריות רחבה משמעותית.ממוזער|פרט מאוסף המוזיאון להיסטוריה של הטבע באוסקפורד
 אקולוגיה 
 תפוצה 
תחום התפוצה שלה מכסה את יוון (אוויה ואתונה), דרך דרום טורקיה אל הלבנט; עם סוריה, לבנון, ישראל ומצרים.

 בית גידול 
השובליות הבוגרות חובבות בתי גידול פתוחים ושטופי שמש. הן פעילות יום, ומבקרות בפרחים בחיפוש אחר מזונן - צוף. הן אוהבות במיוחד פרחי סוככיים, כמו גזר קיפח, ולעיתים ניתן לראות התקבצות של מספר פרטים על אותה תפרחת.

 קישורים חיצוניים 

 הערות שוליים 

קטגוריה:בעלי חיים שתוארו ב-1842
קטגוריה:טקסונים שתוארו בידי פייר רמבו